Saskaņoju:

Daugavpils valstspilsētas pašvaldības

iestādes “Sociālais dienests” vadītāja

*(paraksts)* M. Gerasimova

Daugavpilī, 2024. gada 1.oktobrī

ZIŅOJUMS Nr. 2.-4.1/28

Daugavpils valstspilsētas pašvaldības iestāde “Sociālais dienests”

uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**"Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudes veikšana", ID Nr. DPPISD 2024/28**

1. **Pasūtītājs:**

|  |  |
| --- | --- |
| **Pasūtītāja nosaukumus** | Daugavpils valstspilsētas pašvaldības iestāde “Sociālais dienests” |
| **Adrese** | Vienības iela 8, Daugavpils, LV-5401 |
| **Reģ. Nr.** | **90001998587** |
| **Kontaktpersona** | Juridiskā sektora juriste Kristīne Cimoška; tālrunis: +371 654 40917;e-pasts: kristine.cimoska@socd.lv;Darba aizsardzības vecākā speciālisteNataļja Koļesničenko;tālrunis: +37120374770; e-pasts: natalja.kolesnicenko@socd.lv |
| **Darba laiks** | Pirmdiena | No 08:00 līdz 12:00 un no 13:00 līdz 18.00 |
| Otrdiena, Trešdiena, Ceturtdiena | No 08:00 līdz 12:00 un no 13:00 līdz 17.00 |
| Piektdiena | No 08:00 līdz 12:00 un no 13:00 līdz 16.00 |

1. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9.panta pirmajā daļā un 11.panta septītajā daļā noteikto). Ir piemērojams ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu 57.punkts.
2. **Zemsliekšņa iepirkuma mērķis** – noteikt pakalpojuma sniedzēju, kas nodrošinās obligātās veselības pārbaudes veikšanu Daugavpils pilsētas pašvaldības iestādes “Sociālais dienests” darbiniekiem, atbilstoši ziņojuma tehniskās specifikācijas prasībām.
3. **Paredzamā kopējā līgumcena:** līdz 6955,00 EUR. Pievienotās vērtības nodoklis netiek piemērots saskaņā ar Pievienotās vērtības nodokļa likuma 52. panta pirmās daļas 3. punkta b) apakšpunktu.
4. **Zemsliekšņa iepirkuma** **nepieciešamības apzināšanas datums:** 25.09.2024.
5. **Līguma izpildes termiņš:** 12 (divpadsmit) mēneši no līguma noslēgšanas dienas.
6. **Nosacījumi pretendenta dalībai zemsliekšņa iepirkumā:**
	1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši pretendenta reģistrācijas vai pastāvīgās dzīvesvietas valsts normatīvo aktu prasībām un ir tiesīgs sniegt Pasūtītājam nepieciešamo pakalpojumu Latvijas Republikā;
	2. pretendents ir reģistrēts Ārstniecības iestāžu reģistrā saskaņā ar Ārstniecības likumu.
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
	1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
	3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi.
	4. pretendents ir sniedzis nepatiesu informāciju vai vispār nav sniedzis pieprasīto informāciju;
	5. pretendents nav iesniedzis šī ziņojuma 9. punktā pieprasītos dokumentus;
	6. pretendenta piedāvājums neatbilst tehniskās specifikācijas un šajā ziņojumā minētajām prasībām;
	7. pretendents nav reģistrēts Ārstniecības iestāžu reģistrā saskaņā ar Ārstniecības likumu.
8. **Pretendentu iesniedzamie dokumenti dalībai zemsliekšņa iepirkumā:**
	1. pretendenta **pieteikums** dalībai zemsliekšņa iepirkumā, kas sagatavots atbilstoši 2. pielikumā norādītajai formai (*oriģināls*);
	2. pretendenta **finanšu piedāvājums**, kas sagatavots atbilstoši 3. pielikumā norādītajai formai (*oriģināls*);
	3. **pilnvaras oriģināla vai apliecinātas kopijas eksemplārs** – ja pieteikumu un/vai finanšu piedāvājumu paraksta pilnvarota persona, kā arī ja līgumu parakstīs cita persona, jāpievieno attiecīgs šīs personas pilnvarojums.
9. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu.
10. **Piedāvājuma izvēles kritērijs:** saimnieciski visizdevīgākais piedāvājums, kas ir ar viszemāko kopējo pakalpojumu cenu (tehniskās specifikācijas pozīciju no Nr. 1 līdz Nr. 13 izcenojumu kopējā summa) un atbilst ziņojumā minētajām prasībām.
11. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv) un Daugavpils valstspilsētas pašvaldības mājaslapā [www.daugavpils.lv](http://www.daugavpils.lv).
12. **Piedāvājums iesniedzams:** līdz 2024. gada 7.oktobrim, plkst. 13:00:
	1. Daugavpils valstspilsētas pašvaldības iestādē “Sociālais dienests”, **Vienības ielā 8,** Daugavpilī, LV-5401 (ieeja no Kr. Valdemāra ielas puses), **ievietojot piedāvājumu pastkastītē** pie ieejas durvīm. Piedāvājumam jābūt slēgtā aploksnē ar norādi: "Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudes veikšana ", ID Nr. DPPISD 2024/28, un pretendenta rekvizītiem.
	2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: socd@socd.lv. Šajā gadījumā pretendents nosūta paroli no faila 2024. gada 7.oktobrī no plkst. 10:00 līdz plkst. 10:30 (uz e-pastu: kristine.cimoska@socd.lv).

Pielikumā:

1. Tehniskā specifikācija;

2. Pieteikuma par piedalīšanos zemsliekšņa iepirkumā veidlapa;

3. Finanšu piedāvājuma veidlapa;

4. Līguma projekts.

Ziņojums sagatavots 2024.gada 1.oktobrī

Komisijas priekšsēdētājs R.Vavilova

Komisijas locekļi: O. Daļecka

 M.Liniņa

 K.Cimoška

1. pielikums

**TEHNISKĀ SPECIFIKĀCIJA ZEMSLIEKŠŅA IEPIRKUMĀ**

**"Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudes veikšana ", ID Nr. DPPISD 2024/28**

1. Izpildītājs veic Daugavpils valstspilsētaspašvaldības iestādes "Sociālais dienests" darbinieku obligāto veselības pārbaudi, nodrošinot visu tehniskās specifikācijas 2. punktā minēto medicīnisko pakalpojumu sniegšanu Daugavpils pilsētas administratīvajā teritorijā.
2. Sniedzamie medicīniskie pakalpojumi:

| **Nr. p.k.** | **Pakalpojums** |
| --- | --- |
|  | Pilna asins analīze (PAA) |
|  | Klīniskā asins aina (KAA: hemoglobīns, leikocīti, eritrocītu grimšanas ātrums) |
|  | Ārējās elpošanas funkcijas novērtēšana (ĀEF) |
|  | Elektrokardiogramma (pēc 40 gadu vecuma) |
|  | Neirologs |
|  | Oftalmologs |
|  | Otolaringologs |
|  | Otorinolaringologs |
|  | Dermatologs |
|  | Infektologs |
|  | Plaušu rentgenoloģiska izmeklēšana (Rtg plaušām) |
|  | Ginekologa profilaktiska apskate  |
|  | Aukstuma prove |
|  | Vibrācijas prove |
|  | Arodslimību ārsts |
|  | Med. komisijas priekšsēdētāja slēdziena sagatavošana |

Sagatavoja:

Daugavpils valstspilsētas pašvaldības iestādes "Sociālais dienests"

Darba aizsardzības vecākā speciāliste N. Koļesničenko

2. pielikums

**PIETEIKUMS PAR PIEDALĪŠANOS ZEMSLIEKŠŅA IEPIRKUMĀ**

**"Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudes veikšana ", ID Nr. DPPISD 2024/28**

|  |  |
| --- | --- |
| **Pretendents** |  |
| **Reģistrācijas Nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukumus** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā "Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudes veikšana ", ID Nr. DPPISD 2024/28.

2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (5. pielikums).

3. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.

4. Apliecina, ka:

4.1. iesniedzis tikai patiesu informāciju;

4.2. piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā ([www.socd.lv](http://www.socd.lv)) un Daugavpils valstspilsētas pašvaldības mājaslapā (www.daugavpils.lv).

4.3. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;

4.4. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības.

4.5. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem.

4.6. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma "Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudes veikšana ", ID Nr. DPPISD 2024/28, ietvaros, tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses).

5. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

6. Apzinās, ka pasūtītājam nav pienākuma slēgt līgumu ar pretendentu tā uzvaras gadījumā, ja Pasūtītajam zūd pakalpojuma sniegšanas nepieciešamība vai trūkst pakalpojuma saņemšanas finansējuma.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** |  |
| **Datums** |  |
| **Zīmogs** |  |

*\* Pretendenta vai tā pilnvarotās personas vārds, uzvārds*

3. pielikums

**FINANŠU PIEDĀVĀJUMS ZEMSLIEKŠŅA IEPIRKUMĀ**

**"Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudes veikšana ", ID Nr. DPPISD 2024/28**

(*Pretendenta nosaukums*), vienotais reģistrācijas Nr. (*reģistrācijas numurs*), (*juridiska adrese*), piedāvā veikt Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudi par šādām cenām:

| **Nr. p.k.** | **Pakalpojums** | **Pretendenta piedāvātā cena EUR\* par 1 pakalpojuma sniegšanas reizi 1 personai** |
| --- | --- | --- |
| 1. | Pilna asins analīze (PAA) |  |
| 2. | Klīniskā asins aina (KAA: hemoglobīns, leikocīti, eritrocītu grimšanas ātrums) |  |
| 3. | Ārējās elpošanas funkcijas novērtēšana (ĀEF) |  |
| 4. | Elektrokardiogramma (pēc 40 gadu vecuma) |  |
| 5. | Neirologs |  |
| 6. | Oftalmologs |  |
| 7. | Otolaringologs |  |
| 8. | Otorinolaringologs |  |
| 9. | Dermatologs |  |
| 10. | Infektologs |  |
| 11. | Plaušu rentgenoloģiska izmeklēšana (Rtg plaušām) |  |
| 12. | Ginekologa profilaktiska apskate  |  |
| 13. | Aukstuma prove |  |
| 14. | Vibrācijas prove |  |
| 15. | Arodslimību ārsts |  |
| 16. | Med. komisijas priekšsēdētāja slēdziena sagatavošana |  |
| **KOPĀ:** |  |

*\*Pievienotās vērtības nodoklis netiek piemērots saskaņā ar Pievienotās vērtības nodokļa likuma 52. panta pirmās daļas 3. punkta b) apakšpunktu.*

Ar šo mēs apstiprinām, ka mūsu Finanšu piedāvājums ir galīgs un netiks mainīts un ir spēkā **30** (trīsdesmit) dienas no datuma, kas ir noteikts kā iepirkuma procedūras piedāvājumu iesniegšanas pēdējais termiņš.

*Paraksta pretendenta persona ar pārstāvības tiesībām vai pretendenta pilnvarotā persona*

Vārds, uzvārds, amats

Paraksts

Datums

4. pielikums

**LĪGUMS Nr.**

**par obligātās veselības pārbaudes veikšanu**

*(projekts)*

Daugavpilī, 2024. gada \_\_.

**Daugavpils valstspilsētas pašvaldības iestāde “Sociālais dienests”**, reģ. Nr. 90001998587, juridiskā adrese: Vienības iela 8, Daugavpils, LV-5401, tās vadītājas Marinas Gerasimovas personā, kura rīkojas pamatojoties uz nolikumu (turpmāk tekstā – Pasūtītājs), no vienas puses, un

, reģ. Nr. , juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_, (turpmāk tekstā – Izpildītājs), no otras puses, abas kopā sauktas “Puses” un katra atsevišķi saukta “Puse”,

pamatojoties uz Izpildītāja piedāvājumu zemsliekšņa iepirkumam par līguma piešķiršanas tiesībām "Daugavpils valstspilsētas pašvaldības iestādes "Sociālais dienests" darbinieku obligātās veselības pārbaudes veikšana ", ID Nr. DPPISD 2024/28 (turpmāk – Iepirkums) un iepirkuma rezultātiem, noslēdza savā starpā šāda satura līgumu (turpmāk – Līgums):

**1. LĪGUMA PRIEKŠMETS**

1.1. Pasūtītājs uzdod un apmaksā, bet Izpildītājs apņemas veikt obligātās veselības pārbaudes Pasūtītāja darbiniekiem (turpmāk – Pakalpojums), saskaņā ar Ministru kabineta 24.07.2018. noteikumu Nr. 447 "Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība" un Ministru kabineta 10.03.2009. noteikumu Nr. 219 "Kārtība, kādā veicama obligātā veselības pārbaude" prasībām, Iepirkuma tehnisko specifikāciju (1. pielikums) un finanšu piedāvājumu (2. pielikums), kā arī dotā Līguma nosacījumiem.

**2. LĪGUMA SUMMA UN NORĒĶINU KĀRTĪBA**

2.1. Kopējā Līguma summa ir EUR \_\_\_\_\_\_\_\_\_\_ (*vārdos*). Pievienotās vērtības nodoklis netiek piemērots saskaņā ar Pievienotās vērtības nodokļa likuma 52. panta pirmās daļas 3. punkta b) apakšpunktu.

2.2. Pakalpojuma izmaksas ir noteiktas finanšu piedāvājumā (2. pielikums). Pakalpojuma izmaksas vienības cena paliek nemainīga visā Līguma darbības laikā.

2.3. Pasūtītājam Līguma darbības laikā nav pienākuma izmantot visu Līguma summu.

2.4. Līgumcenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā nodokļi un nodevas, ņemti vērā visi iespējamie riski, tai skaitā iespējamie sadārdzinājumi un citas izmaksas.

2.5. Pasūtītājs samaksu par faktiski sniegto Pakalpojumu veic 30 (trīsdesmit) dienu laikā pēc rēķina abpusējas parakstīšanas dienas.

2.6. Norēķini par saņemto Pakalpojumu tiek veikti *euro* valūtā bezskaidras naudas pārskaitījuma veidā uz Izpildītāja bankas norēķinu kontu, kas norādīts izsniegtajā rēķinā.

2.7. Par samaksas dienu tiek uzskatīta diena, kad Pasūtītājs veicis bankas pārskaitījumu, ko apliecina attiecīgs maksājuma uzdevums.

2.8. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

2.9. Rēķiniem jābūt noformētiem atbilstoši tiesību normatīvo aktu prasībām, t.sk., adresētām Pasūtītājam. Gadījumā, ja nav noformēts atbilstoši tiesību normatīvo aktu prasībām vai nav adresēta īstajam adresātam, Izpildītāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu. Šajā gadījumā samaksas termiņš tiek skaitīts no brīža, kad Pasūtītājs saņēmis atbilstoši Līguma noteikumiem noformētu rēķinu.

**3. LĪGUMA DARBĪBAS TERMIŅŠ, GROZĪJUMI UN DARBĪBAS IZBEIGŠANA**

3.1. Līgums stājas spēkā tā parakstīšanas dienā un ir spēkā 12 (divpadsmit) mēnešus vai līdz brīdim, kad tiek sasniegta Kopējā līguma summa, atkarībā no tā, kurš priekšnosacījums iestājas agrāk.

3.2. Grozījumus un papildinājumus Līgumā, ja tie tiek panākti pusēm vienojoties, noformē rakstveidā un pievieno dotajam Līgumam kā neatņemamu sastāvdaļu.

3.3. Pusēm ir tiesības izbeigt Līgumu jebkurā brīdī savstarpēji rakstiski vienojoties.

3.4. Pasūtītājam ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Izpildītāju vismaz 7 (septiņas) dienas iepriekš, ja ir iestājies vismaz viens no šādiem gadījumiem:

3.4.1. Izpildītājam iestājas maksātnespēja vai tā darbība tiek izbeigta, pārtraukta vai apturēta;

3.4.2. Izpildītājs 2 (divas) reizes nesniedz Pakalpojumus vai arī sniedz līguma un tā pielikumu nosacījumiem neatbilstošus Pakalpojumus, ko apstiprina rakstveida pretenzijas.

3.5. Šis Līgums tiek uzskatīts par izbeigtu vai lauztu no brīža, kad Puses izpildījušas visas savstarpējas saistības un veikušas visus savstarpējos norēķinus.

**4. PUŠU TIESĪBAS UN PIENĀKUMI**

4.1. Pasūtītājs apņemas informēt Izpildītāju par Pakalpojuma nepieciešamību.

4.2. Pasūtītājam ir tiesības pieprasīt un saņemt Līguma nosacījumiem neatbilstoša Pakalpojuma saņemšanas gadījumā atkārtotu Līguma nosacījumiem atbilstošu Pakalpojumu uz Izpildītāja rēķina.

4.3. Pasūtītājs apņemas veikt samaksu par Līguma un Latvijas Republikas saistošo normatīvo aktu prasībām atbilstoši veikto Pakalpojumu Līgumā noteiktajā kārtībā.

4.4. Izpildītājs apņemas sniegt Pakalpojumu atbilstoši Līguma un Latvijas Republikas saistošo normatīvo aktu prasībām 10 (desmit) darba dienu laikā pēc Līguma 4.1. punktā no Pasūtītāja minētās informācijas saņemšanas.

4.5. Izpildītājs apņemas nodrošināt attiecīgu ierakstu izdarīšanu Pasūtītāja darbinieka medicīnas grāmatiņā un/vai obligātās veselības pārbaudes kartē.

4.6. Izpildītājs apņemas Līguma nosacījumiem neatbilstoša Pakalpojuma sniegšanas gadījumā, pēc Pasūtītāja rakstveida pieprasījuma saņemšanas nekavējoties veikt atkārtotu Pakalpojuma sniegšanu atbilstoši Līguma nosacījumiem par saviem līdzekļiem.

**5. PUŠU ATBILDĪBA**

5.1. Puses normatīvajos aktos noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesīgas darbības vai bezdarbības rezultātā, kā arī zaudējumiem, kas rodas, nepildot vai pārkāpjot Līgumu ļaunā nolūkā vai aiz rupjas neuzmanības.

5.2. Par katru Līguma noteikumu pārkāpumu Pasūtītājs vai Pasūtītāja par Līguma izpildi atbildīgais darbinieks sastāda un nosūta Izpildītajam rakstveida pretenziju.

**6. NEPĀRVARAMA VARA**

6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

6.2. Puses, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

6.3. Ja minēto apstākļu (Līguma 6.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**7. DOMSTARPĪBAS UN STRĪDI**

7.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu. Pretenzijā tiek norādīts pārkāpuma novēršanas termiņš, kuru otrai Pusei ir jāievēro.

7.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**8. NOBEIGUMA NOTEIKUMI**

8.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

8.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

8.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vienu mēnesi iepriekš.

8.4. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

8.5. Pušu atbildīgās personas par Līguma izpildi:

8.5.1. no Pasūtītāja puses: Darba aizsardzības vecākā speciāliste **Nataļja Koļesničenko**; tālr.: +37120374770; e-pasts: natalja.kolesnicenko@socd.lv;

8.5.2. no Izpildītāja puses: , tālr. ,

e-pasta adrese: .

8.6. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez otras Puses rakstiskas piekrišanas, izņemot gadījumus, ja šāds informācijas izpaušanas pienākums tiek noteikts saskaņā ar Latvijas Republikas spēkā esošajiem normatīvajiem aktiem. Nepieciešamības gadījumā Puses var speciāli noteikt, arī paplašināt vai sašaurināt, konfidenciālās informācijas apjomu, kā arī ieviest Līguma speciālu konfidencialitātes procedūru, rakstiski par to vienojoties. Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc Līguma saistību pilnīgas izpildes.

8.7. Puses apstrādā otras Puses darbinieku personu personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1. punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

8.8. Šis Līgums ir sastādīts uz \_\_\_\_(*vārdos*) lapām, divos eksemplāros, kuriem ir vienāds juridiskais spēks, viens eksemplārs – Pasūtītājam, otrs – Izpildītājam. Līgumam pievienots 1. pielikums “Tehniskā specifikācija” uz \_\_\_\_ (*vārdos*) lapām un 2. pielikums “Finanšu piedāvājums” uz \_\_\_\_\_ (*vārdos*) lapām, kas ir Līguma neatņemamas sastāvdaļas.

**9. PUŠU REKVIZĪTI UN PARAKSTI**

1.pielikums

**TEHNISKĀ SPECIFIKĀCIJA ZEMSLIEKŠŅA IEPIRKUMĀ**

2.pielikums

**FINANŠU PIEDĀVĀJUMS**